Oppiwater Kunstefees skuif nou na Januarie | Netwerk24
Oppiwater Kunstefees skuif nou na Januarie
17 Maart 2020 22:11
Die Oppiwater Kunstefees is die soveelste slagoffer van die koronavirus.
RSG, Lefra Produksies en MSC Cruises het aangekondig dat die kunstefees, wat van 5 tot 10 April op die MSC Orchestra aangebied sou word, nou van 25 tot 30 Januarie 2021 aangebied word. Dit sal dieselfde soort vaart wees wat van Kaapstad vertrek en Lüderitz en Walvisbaai in Namibië besoek.
Frans Swart, feesdirekteur, sê die besprekings van feesgangers wat vir die April-fees bespreek het, sal outomaties oorgedra word na die Januarie-vaart.
MSC se aankondiging oor bewyse vir ander gekanselleerde vaarte sal nie vir die Oppiwater Kunstefees geld nie, aangesien die kunstefees ’n spesifieke temavaart is. Swart sê hulle is tans in onderhandelinge met al die kunstenaars en teaterproduksies en gaan probeer om dieselfde produksies aan te bied.
Die nuwe program sal eersdaags bekend gemaak word.
Vir die jongste inligting oor Oppiwater, gaan na oppiwater.co.za.
Vir enige navrae oor die kajuitbesprekings, skakel 087 630 0333.
Smith deel nog ’n storie met musiek en sang